Bolesť na hrudi
Dobry den chcem sa spýtať už asi 2tyz mám kasel suchý uz som dobrala Mucosolvan,Hedelix teraz mám už 7mi deň antibiotika Klabax500 len som si upravila dávkovanie na 0,5tab každých12h lebo z celej mi bolo zle.chcem sa opytat co je dobre na priedusky stále cítim akoby tlak a nadchu mam uz 3tyz
Dobrý deň,
ďakujeme za Vašu otázku.
Kašeľ, ktorý je sprevádzaný bolesťou na hrudi je najčastejšie príznakom akútnej bronchitídy. Okrem bolesti na prieduškách sa môže pridružiť zvýšená teplota alebo horúčka, prechladnutie, bolesť hlavy, hrdla, únava a vysilenie.
Pokiaľ lekár určil liečbu antibiotikami v dávke 1 tableta každých 12 hodín, je potrebné dodržať určené dávkovanie. V opačnom prípade nie je možné zaručiť liečebný účinok. Pokiaľ sa počas liečby vyskytnú vedľajšie účinky, je potrebné sa obrátiť na lekára, ktorý na základe miery obmedzenia rozhodne o ďalšom liečebnom postupe. Keďže ste liečbu zmenili samovoľne a aktuálne nepozorujete jej dostotčný účinok, tak je potrebné lekára informovať o danej skutočnosti. Ten vyhodnotí efketivitu liečby a zváži ďalšie liečebné možnosti.
Zároveň je potrebné zvoliť vhodnú liečbu kašľa v závislosti od jeho typu. Tejto téme sa podrobne venovala kolegyňa, ktorej rady sú uvedené v nasledujúcom
odkaze
.
Voľnopredajné možnosti liečby nádchy sú zrhnuté v tomto
odkaze
.
Prajem skorú úľavu od ťažkostí.
S pozdravom
PharmDr. Veronika Kiabová